**Դրոթթնինգհոլմ** (շվեդ.՝ Drottningholms slott - «թագուհու պալատ»), Շվեդիայի մայրաքաղաք Ստոկհոլմի նշանավոր պալատական համալիրներից մեկը, 1981 թվականից ի վեր Շվեդիայի թագավորների պաշտոնական նստավայրն է։ Դրոթթնինգհոլմը 1991 թվականին ներառվել է ՅՈՒՆԵՍԿՕ-ի համաշխարհային ժառանգության ցանկում։

Պատմություն
-----------

XVI դարում Շվեդիայի թագավոր Յոհան III-ը Լուվյեն կղզու վրա իր թագուհու պատվին կառուցում է Դրոթթնինգհոլմ անունով ամրոցը։ 1662 թվականին ամրոցն այրվում է, սակայն ընդամենը մեկ տարի անց թագուհի Էլեոնորա Հեդվիգը հրամայում է նույն տեղում նոր շինություն կառուցել՝ այս անգամ պալատ, որը պետք է հասարակ լիներ, առանց ավելորդ ճոխությունների, բայց աչքի ընկներ էլեգանտությամբ ու համաչափությամբ։

Շինարարությունը վստահվում է ճարտարապետ Նիկոդեմուս Տեսսինին, որի մահից հետո (1682 թվական) այս պատասխանատվությունն իր վրա է վերցնում վերջինիս որդին՝ Նիկոդեմուս Տեսսին Կրտսերը։ Այս պալատը Հյուսիսային Եվրոպայի՝ քաղաքից դուրս գտնվող առաջին պաշտոնական նստավայրն էր, որը կառուցվել էր ֆրանսիական Վերսալի պալատի ոճով՝ առանց ամուր պատերով, աշտարակներով և միջնադարյան ամրոցներին բնորոշ այլ ատրիբուտներով։

1744 թվականին Շվեդիայի թագաժառանգ Ադոլֆ Ֆրեդրիկի հետ ամուսնության կապակցությամբ Դրոթթնինգհոլմը նվիրում են Պրուսիայի արքայադուստր Լուիզայ Ուլրիկեին։ Լուիզան ոճափոխության է ենթարկում պալատը՝ մոտեցնելով ֆրանսիական ռոկոկոյին, ինչպես նաև հիմնում է արքունական թատրոնը։ 1777 թվականին նա Դրոթթնինգհոլմը վաճառում է շվեդներին, ինչի շնորհիվ նրա որդին՝ Գուստավ III-ը, և նրա ժառանգները շարունակելու էին ապրել պալատում։

XIX դարում Դրոթթնինգհոլմը գրեթե չէր բարեփոխվում և քիչ էր գործածվում, սակայն 1907 թվականին համալիրի վերանորոգման մեծ ծրագիր է մշակվում, ինչի արդյունքում Դրոթթնինգհոլմը թարմ ու նախկինի պես գեղեցիկ տեսք է ստանում։ Այս վերանորոգումից հետո պալատը կրկին դառնում է շվեդ միապետների նստավայրը։

Շինություններ
-------------

Համալիրի գլխավոր շինություններն են՝ պալատը, եկեղեցին, թատրոնը, չինական տաղավարն ու այգիները։

### Արքունական եկեղեցի

Արքունական եկեղեցին կառուցվել է 1746 թվականին Տեսսին Կրտսերի կողմից։ Յուրաքանչյուր ամսվա վերջին կիրակի օրն այստեղ պատարագ է մատուցվում։ Ներսից եկեղեցին զարդարում
են 1730 թվականին ստեղծված երգեհոնն ու Շվեդիայի թագավոր Գուստավ V -ի ձեռքերով ստեղծված գոբելենը (գորգանկար)։

### Պալատական թատրոն

Պալատական թատրոնը կառուցվել է 1766 թվականին։ Ի տարբերություն XVIII դարի այլ եվրոպական թատրոնների` նրանում պահպանվել են ժամանակին բնորոշ իտալական այն սարքավորումներն ու մեխանիզմները, որոնց շնորհիվ բեմի վրա կահույք էին տեղաշարժում, ձայնային ու ջրային էֆֆեկտներ ապահովում ներկայացումների ժամանակ և այլն։ 1922 թվականին թատրոնը վերաբացվում է նորոգումից հետո։

### Չինական տաղավար

Չինական տաղավարը եվրոպացիների՝ չինական միջնադարյան մշակույթով հետաքրքրվածության առաջին օրինակներից է։ Տաղավարի կառուցումն ավարտվել է 1769 թվականին։ Շվեդիայի թագավոր Ադոլֆ Ֆրեդերիկի զարմուհին՝ ռուս կայսրուհի Եկատերինա II-ը, տպավորվելով այս նախագծից, Ռուսաստանում երկար տարիներ աշխատող իտալացի ճարտարապետ Անտոնիո Ռինալդիին պատվիրում է չինական ոճով գյուղ կառուցել Ցարսկոյե Սելոյում (ներկայումս՝ Պուշկին քաղաքը)։

Ինչպես Դրոթթնինգհոլմում, այստեղ ևս թատրոն է կառուցվում պալատական ներկայացումների համար։ 1989-1996թթ. ընթացքում համալիրի չինական տաղավարը մանրակրկիտ վերանորոգման է ենթարկվում, ինչից հետո այն այցելուներին ներկայանում էր իր սկզբնական կառուցվածքով։

### Այգիներ

Պահպանվել են ֆրանսիական բարոկկոյի ոճով կառուցված զբոսայգին, որտեղ գտնվում են հոլանդացի քանդակագործ Ադրիան դե Բրիսի աշխատանքները։ Գուստավ III թագավորի նախաձեռնությամբ բացվում է համալիրի Անգլիական այգին` մեծ սիզամարգերով ու երկու լճակից` իր կապուղիներով ու կամուրջներով։ 
Անգլիական այգին զարդարված է մեծ քանակությամբ հռոմեական անտիկ քանդակներով։

Պատկերասրահ
-----------

* Դրոթթնինգհոլմ պալատԴրոթթնինգհոլմ պալատ
* Արևելյան ճակտոնԱրևելյան ճակտոն
* Պալատի համայնապատկերը դիմացիցՊալատի համայնապատկերը դիմացից
* Այգին բարոկկո ոճովԱյգին բարոկկո ոճով
* Քանդակներ 1700թ.Քանդակներ 1700թ.
* Անգլիական այգիԱնգլիական այգի
* Չինական տաղավարՉինական տաղավար
* Չինական տաղավարՉինական տաղավար
* ՇատրվաններՇատրվաններ
* Արքունական եկեղեցիԱրքունական եկեղեցի
* Դիանայի արձանըԴիանայի արձանը
* ԹատրոնըԹատրոնը

Ծանոթագրություններ
------------------

1. 1 2 3  Wiki Loves Monuments monuments database — 2017.
2. ↑
3. ↑
4. ↑
5. ↑  Page 61 of the Swedish Etymological Dictionary of *Svenskt ortnamnslexikon*, published 2003 by the institute of Språk- och folkminnesinstitutet, Uppsala. The latter part "sund" means sound, and "torve" has to do with fishing (a prehistoric Swedish word).
6. ↑  Page 61 of the Swedish Etymological Dictionary of *Svenskt ortnamnslexikon*, published 2003 by the institute of Språk- och folkminnesinstitutet, Uppsala. The latter part "sund" means sound, and "torve" has to do with fishing (a prehistoric Swedish word).

Գրականություն
-------------

* *Carlén O.* Drottningholm. Dess historia, samlingar och närmaste omgifningar. — Stockholm, 1861.

Արտաքին հղումներ
----------------

* Drottningholm Palace from the official website of the Royal Court of Sweden Արխիվացված 2008-06-01 Wayback Machine
* The Royal Domain of Drottningholm – National Heritage Board Արխիվացված 2012-05-06 Wayback Machine
* Drottningholm Palace park's 360x180 degree panorama virtual tour at stockholm360.net

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դրոթթնինգհոլմ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուս |
|  |
| 

|  Չափորոշչային վերահսկողություն |
| --- |
|  |
| BAV: ADV12310506 · BIBSYS: 90634313 · BNF: 119567008 · GND: 4810822-4 · LCCN: sh86001669 · LIBRIS: 217848 · VIAF: 140727506 · WorldCat VIAF: 140727506 |

 |

 |